**Αθήνα:** 13.12.2019

**ΑΝΑΚΟΙΝΩΣΗ**

**«Διεκδικούμε Μαζί» με την Ε.Σ.Α.μεΑ. μεταξύ 16 και 18 Δεκεμβρίου**

 Δήμοι: Νίκαιας- Ρέντη, Φυλής, Βύρωνα, Ζωγράφου, Σπάτων – Αρτέμιδας, Κρωπίας, Βριλησσίων, Σαρωνικού!

Στο πλαίσιο των δράσεων της Ε.Σ.Α.μεΑ. και με σκοπό να εδραιώσει μία άμεση και αποτελεσματική επικοινωνία και επαφή με τα άτομα με αναπηρία, χρόνιες παθήσεις και τις οικογένειές τους, η Ε.Σ.Α.μεΑ. λειτουργεί την υπηρεσία «Διεκδικούμε Μαζί» παρέχοντας καθημερινά πληροφορίες, ενημέρωση, υποστήριξη και ενδυνάμωση, συμπεριλαμβανομένου του σχεδιασμού εξατομικευμένης παρέμβασης από κοινού με τον κάθε ενδιαφερόμενο. Η υπηρεσία παρέχει επίσης πληροφορίες σε κοινωνικές και άλλες δημόσιες υπηρεσίες, οργανώσεις του αναπηρικού κινήματος και οργανώσεις της κοινωνίας των πολιτών τόσο για τα δικαιώματα και τις παροχές αναπηρίας όσο και για τη συμβολή του αναπηρικού κινήματος στη διαμόρφωση πολιτικών για την αναπηρία.

Αυτό το διάστημα η Ε.Σ.Α.μεΑ. έχει αναλάβει πρωτοβουλία ανάπτυξης στενής συνεργασίας με τους Φορείς της Α/ βάθμιας Αυτοδιοίκησης, ώστε η υπηρεσία «Διεκδικούμε Μαζί» να βρεθεί κοντά στους πολίτες και σε όλα τα άτομα με αναπηρία, χρόνιες παθήσεις και οι οικογένειές τους.

Ο Δήμος Νίκαιας-Ρέντη φιλοξενεί στο Κέντρο Κοινότητας, Μπιχάκη 8, Αγ. Ι. Ρέντης, την υπηρεσία «Διεκδικούμε Μαζί» της Ε.Σ.Α.μεΑ. τη Δευτέρα 16 Δεκεμβρίου 2019, από τις 12:30 μ.μ. έως τις 14:30 μ.μ.

Ο Δήμος Φυλής φιλοξενεί στο Κέντρο Κοινότητας, Αθηνών 18, Άνω Λιόσια, την υπηρεσία «Διεκδικούμε Μαζί» της Ε.Σ.Α.μεΑ., τη Δευτέρα 16 Δεκεμβρίου 2019, από τις 12:30 μ.μ. έως τις 14:30 μ.μ.

Ο Δήμος Βύρωνα φιλοξενεί στο Κέντρο Κοινότητας, Καλλιπόλεως 59 και Αγίας Σοφίας, την υπηρεσία «Διεκδικούμε Μαζί» της Ε.Σ.Α.μεΑ. την Τρίτη 17 Δεκεμβρίου 2019, από τις 9:00 π.μ. έως τις 11:00 π.μ.

Οι Κοινωνικές Υπηρεσίες του Δήμου Ζωγράφου φιλοξενούν στο Κέντρο Κοινότητας, Ιωάννη Θεολόγου 22 (παλαιό Δημαρχείο), την υπηρεσία «Διεκδικούμε Μαζί» της Ε.Σ.Α.μεΑ., την Τρίτη 17 Δεκεμβρίου 2019 από τις 12:30 μ.μ. έως τις 14:30 μ.μ.

Ο Δήμος Σπάτων-Αρτέμιδας φιλοξενεί στο χώρο του Παραρτήματος της Δ/νσης Κοινωνικής Πολιτικής, Μπέκα και Ισοκράτους, Σπάτα (παλαιό Δημαρχείο Σπάτων), την υπηρεσία «Διεκδικούμε Μαζί» της Ε.Σ.Α.μεΑ., την Τρίτη 17 Δεκεμβρίου 2019, από τις 9:30 π.μ. έως τις 11:30 π.μ. Λίγο αργότερα, από τις 12 έως τις 14:00 μ.μ., τα στελέχη της υπηρεσίας θα φιλοξενηθούν στο χώρο της Δ/νσης Κοινωνικής Πολιτικής, Αύρας 5 και Αγίας Μαρίνας, Αρτέμιδα.

Ο Δήμος Κρωπίας φιλοξενεί στην Κοινωνική Υπηρεσία, Β’ Παπαμιχάλη 4, Κορωπί, την υπηρεσία «Διεκδικούμε Μαζί» της Ε.Σ.Α.μεΑ. την Τετάρτη 18 Δεκεμβρίου 2019 από τις 9:00 π.μ. έως τις 11:00 π.μ.

Ο Δήμος Βριλησσίων φιλοξενεί στο Κέντρο Κοινότητας, Λεωφόρος Πεντέλης 62, την υπηρεσία «Διεκδικούμε Μαζί» της Ε.Σ.Α.μεΑ. την Τετάρτη 18 Δεκεμβρίου 2019, από τις 10.00 π.μ. έως τις 13.00 μ.μ.

Ο Δήμος Σαρωνικού φιλοξενεί στο Κέντρο Κοινότητας, 28ης Οκτωβρίου 24, Καλύβια Θορικού, την υπηρεσία «Διεκδικούμε Μαζί» της Ε.Σ.Α.μεΑ. την Τετάρτη 18 Δεκεμβρίου 2019 από τις 11:30 π.μ. έως τις 13:30 μ.μ.

**Σημείωση προς Συντάκτες:**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) αποτελεί την τριτοβάθμια Οργάνωση των ατόμων με αναπηρία και των οικογενειών τους στη χώρα και τον αναγνωρισμένο Κοινωνικό Εταίρο της ελληνικής Πολιτείας στα ζητήματα των δικαιωμάτων των ατόμων με αναπηρία, χρόνιες παθήσεις και των οικογενειών τους.

Κύρια αποστολή της είναι η καταπολέμηση των διακρίσεων σε βάρος των ατόμων με αναπηρία, χρόνιες παθήσεις και των οικογενειών τους και η προώθηση, προστασία και απόλαυση των ανθρωπίνων και συνταγματικά κατοχυρωμένων δικαιωμάτων τους. Ιδίως όσον αφορά στα ανθρώπινα δικαιώματα των ατόμων με αναπηρία, αυτά καθιερώνονται με τη Σύμβαση του Οργανισμού των Ηνωμένων Εθνών για τα Δικαιώματα των Ατόμων με Αναπηρία, που η χώρα μας μαζί με το Προαιρετικό της Πρωτόκολλο επικύρωσε με τον Ν. 4074/2012.

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) οργανώνει συστηματικές εκστρατείες ενημέρωσης της ελληνικής κοινωνίας, προωθεί τα δικαιώματα των ατόμων με αναπηρία και των οικογενειών τους, ασκεί συστηματικό έλεγχο της νομοθεσίας και υποβάλλει προτάσεις με στόχο τη συμπερίληψη των αναγκών των ατόμων με αναπηρία, χρόνιες παθήσεις και των οικογενειών τους.

Περισσότερες πληροφορίες για το έργο και τις δράσεις της Ε.Σ.Α.μεΑ. μπορείτε να βρείτε στην παρακάτω ιστοσελίδα: <https://www.esamea.gr/>

Επικοινωνία: Δευτ.-Παρ., 8.00-16.00, τηλ.: +302109949837, φαξ.: +302105238967, e- mail: esaea@otenet.gr

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |